గురువారం, 7 మార్చి 2019 (11:00 IST)
తెలంగాణ రాష్ట్రంలోని వరంగల్ అర్బన్ జిల్లా కాజీపేట జంక్షన్‌లో ఓ దారుణం జరిగింది. టిక్కెట్ లేకుండా ప్రయాణిస్తున్న ఓ ప్రయాణికుడిని అపరాధం చెల్లించమని అడిగినందుకు ఆ మహిళా టీటీఐని రైల్లో నుంచి కిందికి దించేశారు.
తాజాగా వెలుగులోకి వచ్చిన ఈ వివరాలను పరిశీలిస్తే, కాజీపేట జంక్షన్‌ రైల్వే కమర్షియల్‌ విభాగంలో టీటీఐగా నీలిమ అనే మహిళ పని చేస్తోంది. ఈమె సికింద్రాబాద్‌ నుంచి ధానాపూర్‌ వెళ్లే పాట్నా ఎక్స్‌ప్రెస్‌లో కాజీపేటకు చేరుకుంది. స్లీపర్‌ క్లాస్ ఒకటో నంబరు బోగీలో వెళ్లి ప్రయాణికుల వద్ద టిక్కెట్లను తనిఖీ చేపట్టారు. అపుడు కొందరు ప్రయాణికులు జనరల్‌ టికెట్‌ తీసుకుని స్లీపర్‌క్లాస్‌ కోచ్‌లోకి రావడంతో గుర్తించి, వారందరినీ అపరాధం చెల్లించాలని కోరింది.
అయితే, బోగీ ప్రయాణికులతో రద్దీగా ఉండటంతో ఏ ఒక్క ప్రయాణికుడు ఆమె మాటను పట్టించుకోలేదు. పైగా, ఆమెను కిందికి తోసేశారు. దీంతో ఆమె ప్లాట్‌ఫాంపై పడింది. ఆమె కాలు ప్లాట్‌ఫాం సందులోకి వెళ్లడంతో జనరల్‌ బోగీ ప్రయాణికులు గమనించి బయటికిలాగేశారు.
సమాచారం అందుకున్న రైల్వే సిబ్బంది అక్కడికి చేరుకుని నీలిమను రైల్వే ఆస్పత్రికి తరలించి ప్రాథమిక చికిత్స అనంతరం మెరుగైన వైద్యం కోసం రోహిణి ఆస్పత్రికి తీసుకెళ్లారు. ఈ ఘటనతో పాట్నా ఎక్స్‌ప్రెస్‌ కొన్ని నిమిషాల పాటు కాజీపేటలో నిలిపివేశారు.
guruvaram, 7 marchi 2019 (11:00 IST)
telamgaana rashtramloni varangal arban jilla kajipet jankshanle oo daarunam jarigindi. ticket lekunda prayaanistunna oo prayaanikudini aparaadham chellinchamani adiginanduku aa mahila ttin raillo nunchi kindiki dinchesaaru.
taajaagaa veluguloki vachina ee vivaraalanu pariseeliste, kajipet jankshan railve kamarsialli vibhaagamlo ttigh neelima ane mahila pani chestondi. eeme sikindrabadsam nunchi dhanapuri velle patna expresselo kaajeepetaku cherukundi. sleepery class okato nambaru bogilo velli prayaanikula vadda tikketlanu tanikhee chepattaru. apudu kondaru prayaanikulu janaralni tikete teesukuni sleeperklassi kocheloki raavadamtho gurtinchi, vaarandarinee aparaadham chellinchaalani korindi.
ayithe, bogi prayaanikulatoe raddeegaa undatamtho e okka prayaanikudu aame maatanu pattinchukoledu. paiga, aamenu kindiki tosesaru. deentho aame platmampy padindi. aame kaalu platmam sanduloki velladamtho janaralni bogi prayaanikulu gamaninchi bayatikilaagesaaru.
samacharam andukunna railve sibbandi akkadiki cherukuni neelimanu railve aaspatriki taralinchi praathamika chikitsa anantaram merugaina vaidyam kosam rohini aaspatriki teesukellaaru. ee ghatanatho patna expressee konni nimishaala paatu kajipetalo nilipivesaaru.